ધર્મ ડેસ્ક, અમદાવાદઃ અખાત્રીજના દિવસે ભગવાન પરશુરામનો જન્મ થયો હતો. પરશુરામને ભગવાન વિષ્ણુના આવેશાવતાર(ક્રોધ) માનવામાં આવે છે. ગ્રંથોમાં બતાવેલી કથાઓમાં જ્યારે ધરતી ક્ષત્રિય રાજાઓના આતંકથી ઘેરાઈ ગઈ હતી ત્યારે તેમના વિનાશ અને સમાજમાં શાંતિ લાવવા માટે પરશુરામના રૂપમાં ભગવાન વિષ્ણુએ જન્મ લીધો હતો. આમ તો તેઓ જન્મથી જ બ્રાહ્મણ હતા પરંતુ શાસ્ત્ર વિદ્યામાં તેમના જેવું કોઈ ન હતું. સ્વયં ભગવાન શિવે તેમને યુદ્ધની શિક્ષા આપી હતી.